Document ID: /roh_data/filtered/fineweb-2-filterrobots_roh.jsonl.gz/73054

Per bleras cumposiziuns dovri duas persunas per interpretar l'ovra. Quai pon esser duets cun duas vuschs solisticas ed in accumpagnament musical u cumposiziuns sulet instrumentalas. Il dumber da pussaivlas cumbinaziuns d'instruments è quasi infinit. Però han cumponistas e cumponists er ponderà tge instruments che van bain a prà. Uschia ha Robert Schuman per exempel cumponì trais romanzas per oboa e clavazin. Ses editur leva lura er vender las notas da quella cumposiziun als amaturs da clarinettas ed uschia far ina varianta per clarinetta e clavazin. Quest plan da l'editur ha però vilentà e betg plaschì a Schumann.
Sper questa ovra da Schumann pudais Vus er tadlar en quella Classica trais duets giu dal palc d'opera e dus duets en in tun popular ord la plima da Beethoven. En ina sonata da Mozart fan dus clavazins furora. Lura udis Vus ina cumbinaziun plitost rara: Niccolò Paganini ha cumponì per violina e ghitarra la schelta d'interpretaziuns en duo per clarinetta e fagot da Carl Philipp Emanuell Bach.